**ლაგოდეხის მუნიციპალიტეტის მერის მიერ გაწეული საქმიანობის ანგარიში**

მუნიციპალიტეტის მერი - ჯონდო მდივნიშვილი

საანგარიშო პერიოდი - 2021  წლის 01. 01. - დან  2021  წლის 10. 10 - მდე.

ანგარიშის ტიპი - რიგითი

საანგარიშო პერიოდში განხორციელებული საქმიანობა

**მუნიციპალიტეტის მერმა მერიის ორგანიზაციული საქმიანობის სფეროში**

**ადმინისტრაციული სამსახური**

ლაგოდეხის მუნიციპალიტეტის მერიის, ადმინისტრაციული სამსახურის მიერ, საანგარიშო პერიოდში, მოქალაქეებთან ოპერატიული და ეფექტური თანამშრომლობის მიზნით, ახალი ელექტრონული საქმის წარმოების სისტემა (ერთიანი ელექტრონული მმართველობის სისტემა - MSDA) დაინერგა.

საანგარიშო პერიოდში, მერიაში, საქმის წარმოების მიზნით, ელექტრონული/მატერიალური ფორმით, 9 069 მიმართვა/წერილი/განცხადება დარეგისტრირდა.

აქედან:

* **ადმინისტრაციული სამსახური -** 3 418 წერილი/განცხადება/მიმართვა, რომელიც შინაარსის შესაბამისად, შესრულებული ან/და გადამისამართებული იქნა მერიის სამსახურებში;
* **სამართლებრივი უზრუნველყოფისა და ზედამხედველობის სამსახური** - 5 490 მიმართვა/განცხადება/მოხსენებითი ბარათი/შიდა კორესპონდენცია. წერილების 90% შესრულდა - მომზადდა ბრძანების პროექტი, გაცემული იქნა შესაბამისი პასუხი, ან გადამისამართდა სხვა სამსახურში, რეაგირებისათვის, ხოლო 10% მიმდინარე წარმოებაშია;
* **ჯანმრთელობის დაცვისა და სოციალური მომსახურების სამსახური -** 1 707 განცხადება, აქედან დაკმაყოფილდა - 1 567, განხილვის პროცესშია 120, ხოლო არასრული დოკუმენტაციის გამო 22 მოქალაქეს უარი ეთქვა;
* **საფინანსო სამსახური -** 992 მიმართვა/განცხადება /წერილი, აქედან შესრულებულია ყველა;
* **ინფრასტრუქტურის,** **სივრცითი მოწყობის, მშენებლობის, არქიტექტურისა და ძეგლთა დაცვის სამსახური -** 2 134 განცხადება/ კორესპონდენცია, აქედან შესრულებულია 2 027, განხილვის პროცესშია 107 განცხადება;
* **ეკონომიკის სამსახური -** 584 განცხადება. აქედან, 542 განცხადებას პასუხი გაეცა. შუალედური პასუხები გაგზავნილია 28 კორესპოდენციაზე და მიმდინარე წარმოებაშია. ასევე, შესასწავლი და გადასაწყვეტია სახელმწიფო მიწის მოიჯარის 14 განცხადება;
* **სამხედრო აღრიცხვისა და გაწვევის სამსახური -** 79 წერილი, განხილული და შესრულებულია 46. განხილვის პროცესშია 33 წერილი;
* **შიდა აუდიტის სამსახური -** 5 შიდა სტრუქტურული წერილი, ხუთივე შესრულდა მყისიერად, მოცემული ვადების გათვალისწინებით;
* **განათლების, კულტურის, სპორტისა და ახალგაზრდულ საკითხთა სამსახური -** 57-წერილი. აქედან, 11 მიმდინარე პროცესშია, ხოლო 46 განხილული და დასრულებულია.

საანგარიშო პერიოდში, მერიის დებულებით დადგენილი წესით, ადმინისტრაციული ერთეულების წარმომადგენლებთან, განხორციელდა სხვადასხვა კონსულტაციისა და სამუშაო შეხვედრის დაგეგმვა-ორგანიზება, მერიაში არსებულ სერვისებთან და მიმდინარე პროგრამებთან დაკავშირებით, საინფორმაციო დახმარება და კონსულტაციები გაეწია მოქალაქეებს.

გამჭვირვალობისა და მედიასთან კომუნიკაციის უზრუნველყოფის მიზნით, თანამშრომლობა მიმდინარეობდა, როგორც ადგილობრივ, ასევე, ცენტრალურ მედია საშუალებებთან და საინფორმაციო სააგენტოებთან. მუნიციპალიტეტის მერიის მიერ განხორციელებული პროექტებისა და პროგრამების შესახებ, საზოგადოებრივი ინფორმირებულობის გაზრდის მიზნით, მზადდებოდა და სოციალურ ქსელში სხვადასხვა სააგენტოების საშუალებებით, ქვეყნდებოდა ინფორმაცია, მუნიციპალიტეტის ტერიტორიაზე მიმდინარე, როგორც ინფრასტრუქტურულ, ასევე, სოციალურ-ეკონომიკურ პროექტების შესახებ. ეტაპობრივად მზადდებოდა/მუშავდებოდა მერიის სამსახურების და ა(ა)იპ-ის ანგარიში, შესრულებული სამუშაოების შესახებ.

საანგარიშო პერიოდში, ადამიანური რესურსების მართვის მიმართულებით, მომზადებული იქნა, ბრძანების 531 პროექტი, ადმინისტრაციული ხელშეკრულების 47 პროექტი, შრომითი ხელშეკრულების 14 პროექტი. განხორციელდა საჯარო მოხელის შეფასებისა და პროფესიული განვითარების სისტემის ელექტრონულ ვერსიის დანერგვა. შეფასდა 51 საჯარო მოხელე.

მერიის მოხელეთა ვაკანტური ადგილების შესავსებად, ორჯერ ღია და ერთხელ დახურული კონკურსი გამოცხადდა. დამუშავდა და დაარქივდა 12 მოხელის პირადი საქმე.

მოსახლეობასთან მჭიდრო ურთიერთობებისა და მუნიციპალიტეტის მერიის საქმიანობის გამჭვირვალობის მიზნით, მერმა, ადმინისტრაციულ ერთეულებში, 200-ზე მეტი შეხვედრა გამართა. შეხვედრებს დაესწრო 5 000-მდე ადამიანი. მუნიციპალიტეტის მერმა 2021 წელს, 800 მოქალაქე მიიღო.

**ლაგოდეხის მუნიციპალიტეტის მერიის სამართლებრივი უზრუნველყოფისა და ზედამხედველობის სამსახური**

მერიის სამართლებრივი უზრუნველყოფისა და ზედამხედველობის სამსახურს საანგარიშო პერიოდში, მომზადებული/დავიზებული იქნა მერის ინდივიდუალური ადმინისტრაციული-სამართლებრივი აქტის - ბრძანების 3 450 პროექტი.ხოლო სამშენებლო სამართალდარღვევის საქმეზე გამოცემულია 15 ინდივიდუალური ადმინისტრაციული-სამართლებრივი აქტი. საკრებულოს ინდივიდიუალური ადმინისტრაციული-სამართლებრივი აქტის - განკარგულების 85 პროექტი და საკრებულოს ნორმატიული ადმინისტრაციული-სამართლებრივი აქტის - დადგენილების 3 პროექტი. სამსახურის მიერ მომზადდა სამოქალაქო კოდექსით გათვალისწინებული ხელშეკრულების/ მემორანდუმის - 14 სამართლებრივი ფორმა.

რაიონულ სასამართლოში განხილული იქნა სულ - 56 საქმე (აქედან 29 აღიარების კომისიის). ამასთან, ლაგოდეხის მაგისტრანტ სასამართლოში განხილული იქნა ადმინისტრაციული სამართალდარღვევის 61 საქმე, რომელთაგან 56 საქმეზე მოპასუხე მხარე ცნობილი იქნა სამართალდამრღვევად, 2 საქმეზე წარმოება შეწყდა, 1 საქმეზე სამართალდარღვევის ოქმი გაუქმდა, ხოლო 2 საქმე ჯერ კიდევ სასამართლო წარმოებაშია.

ლაგოდეხის მუნიციპალიტეტის მერიაში შექმნილია ადმინისტრაციულ საჩივართან დაკავშირებით ზეპირი მოსმენის გამმართველი მუდმივმოქმედი კომისია. საანგარიშო პერიოში, განხილული იქნა - 12 ადმინისტრაციული საჩივარი, საიდანაც დაკმაყოფილდა 3 საჩივარი, უარი ეთქვა მოთხოვნის დაკმაყოფილებაზე 5 შემთხვევაში, დახარვეზდა/დარჩა განუხილველად 3 განცხადება, 1 განცხადება კი წარმოებაშია.

სამსახურის მიერ გატარებული ღონისძიებებიდან (სამართალდარღვევები), სანქციების სახით, მუნიციპალიტეტის ბიუჯეტში არქიტექტურულ-სამშენებლო საქმიანობაში გამოვლენილი დარღვევების გამო, შენობა-ნაგებობების მესაკუთრეების მიერ გადახდილია ჯარიმის სახით 16 600 ლარი. სამსახურის მიერ ხორციელდება ადგილობრივი მოსაკრებლების ადმინისტრირება - ამოღებულია ადგილობრივი მოსაკრებელი 131 696.17 ლარის ოდენობით, საიდანაც მშენებლობის სანებართვო მოსაკრებელი 13 312.66 ლარი, დასახლებული ტერიტორიის დასუფთავების მოსაკრებელი 115 883.51 ლარი.

საანგარიშო პერიოდში, სამსახურის მიერ ექსპლუატაციაში მიღებული/ვარგისად აღიარებულ იქნა - 57 შენობა ნაგებობა.

დღეის მდგომარეობით სამსახურის თანამშრომლების მიერ მონიტორინგი ხორციელდება 255 სამშენებლო პროექტზე.

ამასთან, შესაძლო სამართალდარღვევის (იგულისხმება სანებართვო პირობების დარღვევა) თავიდან აცილების მიზნით, სამსახურმა დანერგა წინასწარი წერილობითი შეტყობინებების გაგზავნის პრინციპი, რომელიც იგზავნება სისტემატიურად. ასევე, ახალი სამშენებლო კოდექსის შესაბამისად, მშენებლობის მონიტორინგისა და სამუშაოების ეტაპობრივად ჩაბარების სისტემა, რამაც მნიშვნელოვნად შეამცირა სამშენებლო სამართალდარღვევების ფაქტები.

სამსახურის მიერ დასუფთავების მოსაკრებლის ამოღების გაუმჯობესების მიზნით, დაინერგა ელექტრონული პროგრამა, შეიქმნა აბონენტების ერთიანი ელექტრონული ბაზა, რაც უზრუნველყოფს აბონენტებთან sms-ს შეტყობინებების გაგზავნას და სწრაფი გადახდის აპარატების საშუალებით (შეტანილი თანხა სრულად აისახება აბონენტის ანგარიშზე), დასუფთავების მოსაკრებლის გადახდის შესაძლებლობას. პროგრამის ფარგლებში, მოქალაქეებისთვის, მარტივი და მოქნილი გახდა დასუფთავების მოსაკრებლის გადახდა. ამ ეტაპზე მიმდინარეობს დასუფთავების მოსაკრებლის ქვითრის საშუალებით გადახდის მეთოდის დანერგვა, რაც კიდევ უფრო მოქნილს გახდის დასუფთავების მოსაკრებლის ამოღების სისტემას და გაზრდის ამოღებული მოსაკრებლის ოდენობას.

სამსახურის თანამშრომლების მიერ მომზადებული იქნა 23 დასკვნა მუნიციპალიტეტის ტერიტორიაზე მდგარი ხეების მოჭრა - გადაბელვასთან დაკავშირებით. სამსახური ინტენსიურად ახორციელებს ა(ა)იპ „ლაგოდეხის სერვის ცენტრი“-ს მიერ შესრულებული სამუშაოების მონიტორინგს.

საანგარიშო პერიოდში ლაგოდეხის მუნიციპალიტეტის მერიაში შემოვიდა საჯარო ინფორმაციის მოთხოვნის შესახებ 64 განცხადება, დაკმაყოფილდა მოთხოვნილი ინფორმაციის მიწოდებაზე 57 განცხადება, უარი ეთქვა ინფორმაციის მიწოდებაზე პერსონალური ინფორმაციის არსებობის გამო 3 განცხადებაზე, მიმდინარეობს განცხადების განხილვა. მოთხოვნილ განცხადებებზე დადებითი ან/და უარყოფითი პასუხები გაცემული იქნა კანონით დადგენილი წესისა და ვადების დაცვით. საჯარო ინფორმაციის გაცემაზე უარის თქმის შემთხვევაში დაინტერესებული მხარის მიერ გადაწყვეტილება არ გასაჩივრებულა კანონით დადგენილი წესით.

თვითნებურად დაკავებულ მიწაზე საკუთრების უფლების აღიარების კომისიაში შემოსულია 216 განცხადება, აქედან განხილულია 199 განცხადება, ხოლო მიმდინარე წარმოებაშია 17 განცხადება.

მუნიციპალიტეტის ტერიტორიაზე ცხოვრების ფაქტის დამდგენი კომისიის მიერ განხილულია 2 განცხადება, აქედან ერთ შემთხვევაში დადგინდა დაინტერესებული პირის მუნიციპალიტეტის ტერიტორიაზე ცხოვრების ფაქტი, ხოლო ერთ შემთხვევაში უარი ეთქვათ მოთხოვნის დაკმაყოფილებაზე.

მუნიციპალიტეტში ბინათმესაკუთრეთა ამხანაგობის აღრიცხვისთვის წარმოდგენილი მასალების განმხილველი კომისიაში შემოსულია 2 განცხადება, შესაბამისად ორივე მოთხოვნის დაკმაყოფილების შემდგომ განხორციელდა ბინათმესაკუთრეთა ამხანაგობის აღრიცხვაზე აყვანა.

სამსახურის ინსპექტირების ჯგუფის მიერ, საანგარიშო პერიოდში კონრტოლი ხორციელდებოდა 105 ხელშეკრულებაზე, რომელიც შეეხებოდა როგორც სამუშაოების, ასევე, მომსახურების შესყიდვას.

**სამხედრო აღრიცხვის, გაწვევის და მობილიზაციის სამსახური**

სამხედრო აღრიცხვისა და გაწვევის სამსახურის მიერ საანგარიშო პერიოდში ჩატარებულ იქნა შემდეგი სამუშაოები:

მომზადდა 2004 წელს დაბადებულ ჭაბუკთა გეგმა-გრაფიკი და შედგა მათი პირველადი სამხედრო აღრიცხვა, პირველად სამხედრო აღრიცხვაზე აყვანილ იქნა 2004 წელს დაბადებული 178 ჭაბუკი. ანგარიში წარედგინა საქართველოს რეგიონული განვითარებისა და ინფრასტრუქტურის სამინისტროს შესაბამის სამსახურს.

2021 წლის საგაზაფხულო და საშემოდგომო გაწვევის გამწვევი კომისიის სხდომების საფუძველზე, გამოძახებულ იქნა გამწვევ კომისიაზე 329 წვევამდელი, გამოცხადდა და მიღებულია გადაწყვეტილება 174 წვევამდელზე, გადავადება გაუფორმდა 154 წვევამდელს, სამხედრო სამსახურში გაიწვიეს 40 წვევამდელი, ჩაირიცხა თადარიგის რეზერვში ზღვრული ასაკის მიღწევის გამო 74 წვევამდელი, სავალდებულო სამხედრო სამსახურიდან დათხოვნილ და აღრიცხვაზე აყვანილ იქნა 38 რეზერვისტი.

საქართველოს მთავრობის 2018 წლის 29 მაისის №276 დადგენილების მე-6 მუხლის მე-4 პუნქტის თანახმად სამობილიზაციო რეზერვში ჩარიცხულია 63 რეზერვისტი.

**საფინანსო სამსახური**

ლაგოდეხის მუნიციპალიტეტის 2021 წლის ბიუჯეტი ლაგოდეხის მუნიციპალიტეტის საკრებულოს მიერ დამტკიცებული იქნა 2020 წლის 28 დეკემბრის №34 დადგენილებით. დამტკიცებული ბიუჯეტის შემოსულობები და ხარჯები განსაზღვრული იქნა 13 040 300 ლარით. მიმდინარე პერიოდის მდგომარეობით დაზუსტებული ბიუჯეტის შემოსულობების და ხარჯების გეგმა შეადგენს 26 937 402 ლარს. რაც შეეხება 2021 წლის 3 კვარტლის ლაგოდეხის მუნიციპალიტეტის ბიუჯეტის გეგმებს შემოსულობების და ხარჯების ნაწილში - შეადგინა 20 498 328 ლარი.

საანგარიშო პერიოდში ლაგოდეხის მუნიციპალიტეტის ბიუჯეტის შემოსავლების დაზუსტებული გეგმა იყო 17 748 994 ლარი, შესრულებამ შეადგინა 15 437 709ლარი და გეგმა შესრულდა 87 პროცენტით. მათ შორის შემოსავლების სახეების მიხედვით:

გადასახადების გეგმა იყო 9 747 900 ლარი, შემოვიდა 9 373 798 ლარი და გეგმა შესრულდა 96 პროცენტით. სხვა შემოსავლების გეგმა იყო 510 500 ლარი, შემოვიდა 691 378 ლარი, გეგმის შესრულებამ შეადგინა 135 პროცენტი. ამავე პერიოდში შემოვიდა გრანტები 5 372 534 ლარი.

მიმდინარე პერიოდის ნაშთის ცვლილებამ შეადგინა 2 232 234 ლარი.

მიმდინარე პერიოდის შემოსულობების დაზუსტებულ გეგმამ ნაშთის ჩათვლით შეადგინა 20 498 328 ლარი, შესრულებამ შეადგინა 18 676 613 ლარი და გეგმა შესრულდა 91 პროცენტით.

ლაგოდეხის მუნიციპალიტეტის 2021 წლის 3 კვარტლის გადასახდელების (ხარჯების) გეგმა იყო 20 498 328 ლარი, შესრულებამ შეადგინა 15 666 640 ლარი, გეგმა შესრულდა 76 პროცენტით. ხარჯები გაწეულია ეკონომიით. მათ შორის:

* ლაგოდეხის მუნიციპალიტეტის საკრებულოს 2021 წლის ხარჯების დაზუსტებული გეგმა იყო 522000 ლარი, შესრულებამ შეადგინა 442 864 ლარი და გეგმა შესრულდა 85 პროცენტით.
* მუნიციპალიტეტის მერიის 2021 წლის ხარჯების დაზუსტებული გეგმა იყო 1 400 100 ლარი, შესრულებამ შეადგინა 1 128 325 ლარი და გეგმა შესრულდა 81 პროცენტით.
* სამხედრო აღრიცხვისა და გაწვევის სამსახურისთვის გეგმიური 74 400 ლარის ნაცვლად გახარჯული იქნა 63 752 ლარი და გეგმა შესრულდა 86 პროცენტით.
* ინფრასტრუქტურის მშენებლობის, რეაბილიტაციისა და ექსპლუატაციისათვის ხარჯები გეგმით გათვალისწინებული იყო 9 699 930 ლარი, შესრულებამ შეადგინა 7 652 458 ლარი (79%).
* დასუფთავებისა და გარემოს დაცვის ხარჯი გეგმით გათვალისწინებული იყო 999 200 ლარი, შესრულებამ შეადგინა 879 786 ლარი (88%).
* საგანმანათლებლო ღონისძიებების ხარჯები განსაზღვრული იქნა 4 054 273 ლარი, შესრულებამ შეადგინა 3 362 519 ლარი (83%).
* კულტურის, ახალგაზრდობის და სპორტის ხელშეწყობის ხარჯების გეგმა იყო 1 376 632 ლარი, შესრულებამ შეადგინა 939 910 ლარი და გეგმა შესრულდა 68 პროცენტით.
* ჯანმრთელობის დაცვის და სოციალური უზრუნველყოფის ღონისძიებებისათვის გეგმით გათვალისწინებული იყო 2 108 493 ლარი, შესრულებამ შეადგინა 1 050 048 ლარი (50%).
* მუნიციპალიტეტის ვალდებულებების დაფარვას მოხმარდა 55 778 ლარი.
* მერის ბრძანებებით სარეზერვო ფონდიდან გამოყოფილი და გახარჯული თანხის ოდენობამ შეადგინა 64 400 ლარი.

**ეკონომიკის სამსახური**

საანგარიშო პერიოდში, ლაგოდეხის მუნიციპალიტეტს, სსიპ სახელმწიფო ქონების ეროვნული სააგენტოდან, საკუთრებაში გადმოეცა 4 ობიექტი და 54 სასოფლო და არასასოფლო-სამეურნეო დანიშნულების მიწის ნაკვეთი, მოძიებულ იქნა მუნიციპალიტეტის ადმინისტრაციულ საზღვრებში არსებული 946653 კვ.მ. თავისუფალი (დაურეგისტრირებელი) სასოფლო-სამეურნეო დანიშნულების 33 მიწის ნაკვეთი, რომელიც საჯარო რეესტრში მუნიციპალიტეტის საკუთრებად დარეგისტრირდა.

მრავალწლიანი იჯარით გაცემულია 7 ობიექტი და 19 სასოფლო-სამეურნეო დანიშნულების მიწის ნაკვეთი. ყველა საიჯარო ხელშეკრულება რეგისტრირებულია საჯარო რეესტრში და იჯარის ქირის დავალიანება მუნიციპალიტეტს არ გააჩნია.

საანგარიშო პერიოდში, 7 უძრავი ქონება, გადაცემული იქნა უსასყიდლო უზუფრუქტის ფორმით. შესაბამისად, გაფორმდა ხელშეკრულებები, რომლებიც რეგისტრირებულია საჯარო რეესტრში. ასევე, განხორციელდა, 2 სპეცმანქანისა და 1 გრეიდერის სერვის ცენტრზე გადაცემა.

ადგილობრივი ბიუჯეტის შევსების მიზნით, ხორციელდება მუნიციპალიტეტის საკუთრებაში არსებული ქონების პრივატიზება. საანგარიშო პერიოდში, ჩატარდა 13 ელექტრონული აუქციონი, სადაც პრივატიზებული იქნა 2 ობიექტი; 6 სასოფლო-სამეურნეო და არასასოფლო-სამეურნეო დანიშნულების მიწის ნაკვეთი, 5 მსუბუქი ავტომანქანა და 3 ექსკავატორი. ადგილობრივ ბიუჯეტში შემოსულმა თანხამ 617 345 ლარი შეადგინა.

სახელმწიფო შესყიდვის შესახებ, საანგარიშო პერიოდში, გაფორმდა 158 ხელშეკრულება, რომლის საერთო სახელშეკრულებო ღირებულებამ 20 მილიონამდე ლარი შეადგინა, მათ შორის 11 ხელშეკრულება მრავალწლიანია.

აქედან,

* 61 ხელშეკრულება დაიდო ელექტრონული ტენდერის საშუალებით, რამაც შეადგინა დაახლოებით 17,0 მლნ. ლარი;
* 10 კონსოლიდირებული ტენდერის საშუალებით - 170 521 ლარზე;
* 87 ხელშეკრულება გამარტივებული შესყიდვის საშუალებით - 2 802 149 ლარზე;

მათ შორის 2- გადაუდებელი აუცილებლობით:

1. სკოლების ტრანსპორტით მომსახურება - 37 944 ლარზე;

 1 -კაბლის N1 საჯარო სკოლის სარეაბილიტაციო სამუშაოები - 26 797 ლარზე;

* 17 - სახელმწიფო და საზოგადოებრივი მნიშვნელობის ღონისძიებების შეუფერხებლად ჩატარება - 1 990 818 ლარზე საპროექტო-სახარჯთაღრიცხვო სამუშაოების ჩათვლით;
* 1-ექსკლუზივით-50800 ლარზე.

ტენდერების განხორციელების შედეგად დაზოგილ თანხამ შეადგინა 2,2 მლნ. ლარი.

დაფინანსების წყაროების მიხედვით გაფორმდა:

* 96 ხელშეკრულება ადგილობრივი ბიუჯეტით - 8,7 მლნ. ლარზე, მათ შორის 7- ორწლიანი;
* 18 ხელშეკრულება სახ. ბიუჯეტით - 2,1 მლნ. ლარზე:

მათ შორის 1- მსხალგორის საჯარო სკოლის რეაბილიტაცია - 107 416 ლარზე;

 17 - სტიქიის სალიკვიდაციო სამუშაოები - 1 990 818 ლარზე;

* 44 ხელშეკრულება თანადაფინანსებით - 8,3 მლნ. ლარზე,

მათ შორის:

* 10 ხელშეკრულება რეგიონული განვითარების ფონდიდან დაფინანსებული თანხებით, ჯამში საბოლოო ღირებულებით 7 293 027 ლარზე.
* 33 ხელშეკრულება სოფლის პროგრამის ფარგლებში - 53 პროექტზე - ჯამში - 1 090 138 ლარზე; (06.10.2021წ. გაფორმდება 54-ე პროექტი აფენის სკვერი);
* საპილოტე - ისტორიული მუზეუმის რეაბილიტაცია - 724 999 ლარზე; (11.10.2021 წ. მე-2 საპილოტე პროგრამა მაისურაძის სკვერი - 724 000 ლარზე).

ეკონომიკის სამსახურის, საერთაშორისო პროექტებისა და ტურიზმის განვითარების განყოფილების მიერ მომზადდა ლაგოდეხის მუნიციპალიტეტში არსებული ტურისტული ობიექტების და ტურისტულად მიმზიდველი ადგილების განახლებული ვერსია და მის შესახებ ინფორმაცია.

მოძიებულ იქნა ინფორმაცია და განახლდა ტურისტული საინფორმაციო ბაზები (სასტუმროები, კვების ობიექტები, მარნები და სხვ.)

პოტენციური ტურისტული ინფრასტრუქტურული პროექტების გამოვლენისა და ტურიზმის სექტორის განვითარების მიზნით მომზადდა ინფორმაცია, რომელიც ითვალისწინებს მუნიციპალიტეტში მცირე, საშუალო და დიდი ინვესტიციის მქონე ტურისტული ინფრასტრუქტურული პროექტის იდენტიფიცირებას და განხორციელებას.

ჯანდაცვის სამინისტროსთან თანამშრომლობით და რეკომენდაციით, განხორციელდა სასტუმროებისა და სხვადასხვა მომსახურების ობიექტების ინფორმირება Covid19-ის რეგულაციებთან დაკავშირებით, შემდგომ კი მონიტორინგი.

**ინფრასტრუქტურის, სივრცითი მოწყობის, მშენებლობის, არქიტექტურისა და ძეგლთა დაცვის სამსახური**

ლაგოდეხის მუნიციპალიტეტის მერიის ინფრასტრუქტურის, სივრცითი მოწყობის, მშენებლობის, არქიტექტურისა და ძეგლთა დაცვის სამსახური ყოველდღიურ რეჟიმში აწარმოებს შემოსული კორესპოდენციის შესაბამისად სამუშაოებს, მშენებლობის, დემონტაჟის ნებართვების გაცემის, ხაზობრივი ნაგებობების მშენებლობის შეთანხმების, მიწების გაყოფასა და გაერთიანების შეთანხმების, შუამდგომლობას საჯარო რეესტრთან მიწის კატეგორიის ცვლილებასთან და საავტომობილო გზების დეპარტამენტთან მშენებლობის განხორციელებასთან დაკავშირებით და სხვა. სამსახურის მიერ ინტენსიურ რეჟიმში მიმდინარეობს აღნიშნული განცხადებები და კორესპონდენციების განხილვა და შესაბამისი პასუხების გაცემა.

სამსახური აქტიურად მუშაობს, როგორც ადგილობრივი ბიუჯეტით გათვალისწინებულ, ასევე, რეგიონული განვითარების ფონდისა და სოფლის მხარდაჭერის პროგრამის ფარგლებში დაფინანსებულ პროექტებსა და დონორი ორგანიზაციების თანადაფინანსებით განსახორციელებელ პროექტებზე, რომელზეც ხორციელდება შესაბამისი დეფექტური აქტების შედგენა.

ლაგოდეხის მუნიციპალიტეტში 2021 წელს 64 ინფრასტრუქტურული პროექტი დაფინანსდა, რისთვისაც ცენტრალური და ადგილობრივი ბიუჯეტიდან **17 442 963,34** ლარი დაიხარჯა.

* ადგილობრივი ბიუჯეტით განხორციელებული 36 პროექტები, საერთო 9 787 695.2 ლარს შეადგენს.ქ. ლაგოდეხში და სოფლებში შიდა გზების რეაბილიტაცია, ჭაბურღილის და სასმელი წყლის მაგისტრალის მოწყობა/ რეაბილიტაცია,გარე განათება და სპორტული მოედნები, ის იმ ძირითადი პროექტების ჩამონათვალია რომლის განხორციელებაც ადგილობრივი ბიუჯეტის საშუალებით განხორციელდა.
* საქართველოს რეგიონში განსახორციელებელი პროექტების ფონდიდან დაფინანსებულია 9 პროექტი, რომლის საერთო ღირებულება 7 000 102.86 ლარს შეადგენს. აქედან, ქ. ლაგოდეხში - კავნკასიონის და ახალგაზრდობის ქუჩები, სოფელი ბალთის, რაჭისუბნის, თამარიანის, ლაფნიანის შიდა სასოფლო გზების მშენებლობა-რეაბილიტაცია, სოფელ გიორგეთის და ცოდნისკარის საბავშვო ბაღების რეაბილიტაცია.
* სოფლის მხარდაჭერის პროგრამის ფარგლებში, თემში შემავალი რამდენიმე სოფლის თანხების გაერთიანებით, დაფინანსებულია 19 პროექტი, რომლის საერთო ღირებულება 655 165.28 ლარია.
* სტიქიური მოვლენების შედეგების სალიკვიდაციო ღონისძიებების განხორციელების მიზნით, სახელმწიფო ბიუჯეტიდან 1 974 963.59 ლარი დაიხარჯა. აქედან, ქ. ლაგოდეხის 7 საერთო საცხოვრებელს და 106 ოჯახს სახლის სახურავი გამოეცვალა/რეაბილიტირდა.

აღსანიშნავია, საქართველოს მუნიციპალური განვითარების ფონდიდან დაფინანსებული (2019-2021 წ.წ.) - ახალი საბავშვო ბაღებისა და საჯარო სკოლების მშენებლობის პროექტები, რომელიც წელს საზეიმოდ გაიხსნა. სოფელ კართუბნის, ბაისუბნის, თელის საბავშვო ბაღებისა და სოფელ ჰერეთისკარის საჯარო სკოლის საერთო ღირებულებამ 4 707 483 ლარი შეადგინა.

**ჯანმრთელობის დაცვისა და სოციალური მომსახურების სამსახური**

ლაგოდეხის მუნიციპალიტეტის მოსახლეობის ჯანმრთელობისა და სოციალური დაცვის 2021 წლის პროგრამა, ადგილობრივი ბიუჯეტიდან 872 300 ლარით განისაზღვრა. საანგარიშო პერიოდში 1 707-მა ბენეფიციარმა ისარგებლა, რისთვისაც დაიხარჯა - 483 988 ლარი. აქედან,

* სამედიცინო კვლევებისა და სტაციონალური მომსახურების თანადაფინანსებით ისარგებლა 455 ადამიანმა, რისთვისაც 205 053 ლარი დაიხარჯა.
* ონკოლოგიური დაავადების მქონე 6 პაციენტს გაეწია მედიკამენტებით დახმარება - 1 580 ლარის ოდენობით.
* ჰემოდიალიზზე და პერიტონეალურ დიალიზზე მყოფ მოქალაქეთა სოციალური დაცვის დახმარებით ისარგებლა 26 ადამიანმა, რისთვისაც 24 600 ლარი გამოიყო.
* გაუსაძლის პირობებში მცხოვრები ან სტიქიის შედეგად და უსახლკაროდ დარჩენილ ოჯახთა საცხოვრებელი პირობების გაუმჯობესების ხელშეწყობის (ბინის ქირა) დახმარების ფარგლებში, ისარგებლა 25 ადამიანმა, გაწეული დახმარების ოდენობამ 20 960 ლარი შეადგინა.
* ოჯახებისა და ბავშვების ერთჯერადი დახმარებით ისარგებლა 375 ბენეფიციარმა, რისთვისაც დაიხარჯა 89 450 ლარი. ხოლო 277 - ახალშობილს, გადაეცა ,,ახალშობილის კალათი“.
* მკვეთრად შეზღუდული შესაძლებლობის მქონე პირთა და შეზღუდული შესაძლებლობის სტატუსის მქონე ბავშვთა ოჯახების დახმარებით ისარგებლა 135 ბენეფიციარმა, რისთვისაც დაიხარჯა 20 480 ლარი.
* სამშობლოს დასაცავად მებრძოლთა ოჯახებისა და მეორე მსოფლიო ომის ვეტერანების ინტერესთა დაცვის ფარგლებში დახმარება გაეწია 18 ვეტერანს, ან მისი ოჯახის წევრებს და საანგარიშო პერიოდში დახმარების ოდენობამ შეადგინა - 3 600 ლარი. 2008 წლის 8 აგვისტოს საქართველოს ტერიტორიული მთლიანობისათვის საბრძოლო მოქმედებების დროს გარდაცვლილი მეომრის ოჯახის /შმაგი ნოზაძე/ - 500 ლარი;
* მარტოხელა სოციალურად დაუცველი პირის დაკრძალვის სარიტუალო ხარჯების ფარგლებში დახმარებით ისარგებლა 4 ოჯახმა დახმარების ოდენობამ შეადგინა - 1 200 ლარი.
* იძულებით გადაადგილებულ პირთა (დევნილთა) – 58 ოჯახს აღდგომის დღესასწაულთან დაკავშირებით ჩაერიცხათ 5 800 ლარი.
* მაღალი აკადემიური მოსწრების (91 დან - 100 ქულის) მქონე 18 სტუდენტს წახალისების მიზნით გადაეცა 500 ლარი, ჯამში 9 000 ლარი;
* საზოგადოებრივი ჯანდაცვის კუთხით - საანგარიშო პერიოდში დახარჯულია 100 671,83 ლარი.
* უფასო კვების ობიექტის დაფინანსების კუთხით დახარჯულია 68 557 ლარი, მომსახურებით ისარგებლა 140-მა ბენეფიციარმა.
* უმწეო ხანდაზმულთა სოციალური რეაბილიტაციის პროგრამის ფარგლებში (ლაგოდეხის წითელი ჯვარის ფილიალის თანადაფინანსება) - დახარჯულია 33 208 ლარი.

**მუნიციპალიტეტის მერის მიერ საანგარიშო პერიოდში განხორციელებული სხვა საქმიანობა**

**ა(ა)იპ „ლაგოდეხის მუნიციპალიტეტის საზოგადოებრივი ჯანდაცვის სამსახური“**

საანგარიშო პერიოდში, ლაგოდეხის მუნიციპალიტეტის საზოგადოებრივი ჯანდაცვის სამსახურის მიერ განხორციელდა შემდეგი საქმიანობა:

* საზოგადოებრივი ჯანდაცვის სამსახური, ქვეყანაში ახალი კორონა ვირუსის შემოტანის და გავრცელების აღმოფხვრის მიზნით, საანგარიშო პერიოდში სისტემატურად აწარმოებდა თვითიზოლაციაში მყოფი ბენეფიციარების მეთვალყურეობას.
* საანგარიშო პერიოდში, მუნიციპალიტეტის ტერიტორიაზე თვითიზოლაციაში იმყოფებოდა 9 551 მოქალაქე. დადასტურებული იქნა კოვიდ ინფიცირების 3 437 შემთხვევა, გარდაიცვალა 35 პაციენტი.
* საანგარიშო პერიოდში, საზოგადოებრივი ჯანდაცვის სამსახურში გამოკვლეულია პ.ჯ.რ. და სწრაფი ტესტირებით ანტიგენზე სულ 26 490 მოქალაქე, აქედან დადებითი პასუხი დაუდასტურდა 3 437 მოქალაქეს.
* საანგარიშო პერიოდში ვაქცინაცია ჩაუტარდა 7 442 მოქალაქეს.
* გამოკვლეულია „B“, „C“ ჰეპატიტზე და სხვადასხვა ინფექციურ დაავადებეზე 284 ორსული, გამოკვლევის შედეგად გამოვლენილი იქნა ჰეპატიტი „B“ – 3 შემთხვევა. „C“ ჰეპატიტზე გამოკვლეულ იქნა 4 231 სტაციონალური და ამბულატორიული ავადმყოფი, გამოვლინდა „C“ ჰეპატიტის 97 შემთხვევა. შემდგომი გამოკვლევა და მკურნალობა ჩაიტარა 27 პაციენტმა.
* მუნიციპალიტეტის ტერიტორიაზე წითელას შემთხვევები არ დაფიქსირებულა.
* რეგისტრირებულია ტუბერკულოზის 11 - შემთხვევა, მათ შორის ყველა შემთხვევაზე ჩატარებულია ეპიდ. კვლევა, გამოკვლეული იქნა 26 კონტაქტი.
* რეგისტრირებულია ბრუცელოზის 2 შემთხვევა.
* რეგისტრირებულია სავარაუდო ინფექციური წარმოშობის დიარეის 14 შემთხვევა, გრიპის – 380 და მწვავე რესპ. დაავადების 6 050 შემთხვევა.
* დადასტურდა ცოფის 4 შემთხვევა.
* მალარიის კონტროლისა და პროფილაქტიკის სახელმწიფო პროგრამით მალარიაზე გამოკვლეული იქნა 114 შემთხვევა.
* ჩატარდა წყალსატევების პასპორტიზაცია.
* ასევე, მუნიციპალიტეტის ტერიტორიაზე ეპიდემიოლოგიური უსაფრთხოების მიზნით, შესრულებულია საბონიფიკაციო სამუშაოები. დამუშავებულია საცხოვრებელი ბინები და ცხოველთა სადგომები სოფელ ჰერეთისკარის ტერიტორიაზე სულ 80 000კვ.მ.

სამსახურის მიერ შემოწმებული იქნა სკოლამდელი აღზრდის 26 და 30 სასკოლო დაწესებულება. ასევე, შემოწმებულია 12 სილამაზის სალონი. ყველა დაწესებულებაში გათვალისწინებულია მსოფლიო ჯანდაცვის რეკომენდაციები.

**ა(ა)იპ „ლაგოდეხის მუნიციპალიტეტის სკოლამდელი აღზრდის დაწესებულებათა გაერთიანება“**

ლაგოდეხის მუნიციპალიტეტში 30 წლის შემდეგ, პირველად აშენდა 4 კეთილმოწყობილი, თანამედროვე სტანდარტებით უზრუნველყოფილი საბავშო სააღმზრდელო დაწესებულება.

სოფელ კართუბნის, თელის და ბაისუბნის სააღმზრდელო დაწესებულება, 50-50 აღსაზრდელზეა გათვლილი. საბავშვო ბაღების შენობის მშენებლობასთან ერთად, მოპირკეთდა ეზო და მოეწყო გასართობი საბავშვო მოედნები. სამივე ბაღის მშენებლობა მუნიციპალური განვითარების ფონდიდან დაფინანსდა და თითოეულის ღირებულებამ 763 000 ლარი შეადგინა. სოფელ კაბალიში კი, საბავშვო ბაღი კომპანია „სოკარ ენერჯი ჯორჯია“-მ ააშენა და მუნიციპალიტეტს უსასყიდლოდ გადასცა.

დაგეგმილია, სოფელ ჭაბუკიანში - 100 ბავშვზე, ხოლო სოფელ ჭიაურში - 75 ბავშვზე გათვლილი საბავშვო დაწესებულების მშენებლობა.

სრული რეაბილიტაცია ჩაუტარდასოფელ გიორგეთში და სოფელ ცოდნისკარში მოძველებულ საბავშო ბაღის შენობებს. სოფელ გიორგეთის ბაღი 75, სოფელ ცოდნისკარის კი 50 აღსაზრდელზეა გათვლილი. ბაღის შენობის რეაბილიტაციასთან ერთად, ორივე ბაღში ასფალტო-ბეტონის საფარითა და დეკორაციული ბეტონის ქვით მოეწყო ეზო და დამონტაჟდა გასართობი ატრაქციონები. ორივე ბაღის პროექტი რეგიონალური განვითარების ფონდიდან დაფინანსდა და ჯამში მისი ღირებულება 1 299 889 ლარი შეადგინა.

ბუნებრივი აირის მოხმარების აუცილებელი რეგულაციებიდან გამომდინარე, მიმდინარე წელს ყველა ბაღში განხორციელდა გაზრდილი ელექტრო ენერგიის სიმძლავრის შეყვანა და დამიწების ბლოკის მოწყობა. საბავშვო ბაღების სამზარეულოსთვის შეძენილი იქნა 31 ცალი დენის ქურა, რომლის ღირებულებამ 87 345 ლარი შეადგინა. უსაფრთხოების დაცვის მიზნით საბავშვო ბაღების შენობებიდან გამოტანილ იქნა ცენტრალური გათბობის ქვაბები და რიგ ბაღებში აშენდა ახალი საქვაბეები.

სოფელ თელის, ბაისუბნის, გიორგეთის, კართუბნის №2, ცოდნისკარის და კაბალის საბავშვო ბაღებისთვის განხორციელდა, რბილი და მაგარი ინვენტარისა და სათამაშოების შეძენა.

მიმდინარე წელს სასკოლო ასაკის 480 აღსაზრდელმა საჩუქრად მიიღო სასკოლო ნივთები.

კოვიდ რეგულაციების მოთხოვნების დაცვის მიზნით, საბავშვო ბაღების თანამშრომლებმა გაიარეს შესაბამისი სასწავლო ტრენინგი.

აღსაზრდელთა საერთო რაოდენობა 2021 წლის ოქტომბრის თვის მონაცემებით შეადგენს 1 546 აღსაზრდელს.

**ა(ა)იპ „სახელოვნებო სკოლების გაერთიანება“**

ლაგოდეხის მუნიციპალიტეტის ა(ა)იპ სახელოვნებო სკოლების გაერთიანების მიერ 2021 წელს, კორონა ვირუსით გამოწვეული რეგულაციების გათვალისწინებით, რამოდენიმე თვე, მეცადინეობა მიმდინარეობდა დისტანციურ რეჟიმში. ოქტომბრის თვიდან კი საკლასო ოთახებში რეგულაციების სრული დაცვით განახლდა სწავლა.

სამუსიკო და სამხატვრო სკოლებში, 2021-2022 სასწავლო წლისთვის გაერთიანებამ მიიღო მოსწავლეები პირველ და მაღალ კლასებში.

საანგარიშო პერიოდში სახელოვნებო სკოლების გაერთიანების მიერ განხორციელდა შემდეგი ღონისძიებები: 1 ივნისს - ბავშვთა დაცვის დღისადმი მიძღვნილი ღონისძიება „მუდამ გემღერებოდეს“, ღია აკადემიური კონცერტი, სამხატვრო სკოლის მოსწავლეების გამოფენა პედაგოგთა კლასების მიხედვით.

ქვეყანაში შექმნილი ეპიდ. მდგომარეობიდან გამომდინარე, სრულად ვერ ჩატარდა ღია აკადემიური კონცერტები და გამოფენები.

**ა(ა)იპ „ლაგოდეხის მუნიციპალიტეტის კულტურის, სპორტისა და ახალგაზრდობის საქმეთა განვითარების ცენტრი“**

**ა(ა)იპ „ლაგოდეხის მუნიციპალიტეტის კულტურის, სპორტისა და ახალგაზრდობის საქმეთა განვითარების ცენტრი“**

ა(ა)იპ ლაგოდეხის მუნიციპალიტეტისკულტურის, სპორტისა და ახალგაზრდობის საქმეთა განვითარების ცენტრის მიერ 2021 წელს დაგეგმილი იქნა 97 ღონისძიება. აქედან, კულტურის მიმართულება 24 ღონისძიება, სპორტი 30, ახალგაზრდობა/მოსწავლე ახალგაზრდული 24, მუზეუმი 6 გამოფენა, თეატრი 8 სპექტაკლი, ბიბლიოთეკა 5 ღონისძიება. ქვეყანაში შექმნილი ეპიდ. ვითარებიდან გამომდინარე, დაგეგმილი ღონისძიებები სრულად ვერ განხორციელდა. საანგარიშო პერიოდში გეგმიური 97  ღონისძიების ნაცვლად, 47 აქტივობა მოეწყო.

**ახალგაზრდობა/მოსწავლე ახალგაზრდობა**

ახალგაზრდობა/მოსწავლე ახალგაზრდობამ საანგარიშო პერიოდში განახორციელა შემეცნებით, ინტელექტუალური თუ არაფორმალური განათლების მიმართულებით სხვადასხვა ღონისძიებები. ამ მიმართულებით 24 ღონისძიება/აქტივობა გაიმართა.

ცენტრი, ახალგაზრდულ სააგენტოსთან ერთად, აქტიურად არის ჩართული ახალგაზრდული დოკუმენტის შემუშავების პროცესში, რომელიც მოიცავს ახალგაზრდების საჭიროების კვლევასა და მათ ჩართულობას.

ცენტრის ინიციატივით გაიხსნა საზაფხულო სკოლა, სადაც ერთი თვის განმავლობაში სხვადასხვა აქტივობებით დაკავდა 100 (6-10 ასაკის) მოზარდი.

საანგარიშო პერიოდში მოსწავლე ახალგაზრდობის მიერგანხორციელდა შემდეგი შემეცნებითი და გასართობი პროექტები:„ნორჩი-პოეტები და პროზაიკოსები“, ესეების კონკურსი „ჩემი მომავალი პროფესია“, ონლაინ ვიქტორინა, დედის დღისადმი მიძღვნილი ფოტო კონკურსი „მე და დედას“, „მხიარული სტარტები“, ინტელექტუალური თამაში „გოგონები თუ ბიჭები“, „ჩემი იდეა მერს, „რა? სად? როდის?“, წარმატებით განხორციელდა პროექტი „დალაშქრე“, რომლის ფარგლებში ახალგაზრდებმა მოინახულეს ლაგოდეხის მუნიციპალიტეტში არსებულ ისტორიულ ძეგლები და მოისმინეს მათ შესახებ ლექცია სემინარები. საინტერესო შემეცნებითი იყო დედაენის დღისადმი მიძღვნილი ღონისძიება, სადაც დაწყებითი კლასის მოსწავლეებს ლექცია/სემინარი წაუკითხა ღვაწლმოსილმა პედაგოგმა.

 **მუზეუმი**

ლაგოდეხის ისტორიულ მხარეთმცოდნეობის მუზეუმში მიმდინარე წელს მოეწყო „ადგილობრივი მხატვრების ნამუშევრების გამოფენა“ და ადგილობრივი მეწარმეების ხელშეწყობის მიზნით „ხელნაკეთი ნივთების გამოფენა-გაყიდვა“.

წელს მუზეუმის საერთაშორისო დღე ონლაინ ფორმატში გაიმართა.

ლაგოდეხის ისტორიული მუზეუმი შეუერთდა კვირეულს და დამთვალიერებელს სოციალური ქსელის საშუალებით, შესთავაზა ვიდეო, თემაზე მუზეუმების აღდგენა და გარდასახვა.

მუზეუმის ინიციატივით ეტაპობრივად იმართება სემინარები, არქეოლოგიის მიმართულებით. ლაგოდეხის ისტორიულ მუზეუმი აქტიურად თანამშრომლობს იტალიის არქეოლოგიურ ექსპედიციასთან, 2021 წლის შემოდგომაზე არქეოლოგიური ექსპედიციის გათხრები სოფ. ჭიაურის ტერიტორიაზე განახლდა, სადაც აღმოჩენილი იქნა არტეფაქტები. ლაგოდეხის, ისტორიულ მუზეუმში, იტალიის ექსპედიციის ხელმძღვანელმა დევიდ მემოლმა ლაგოდეხის ახალგაზრდებისათვის, ლექცია/სემინარი ჩაატარა არქეოლოგიის და მუნიციპალიტეტის ტერიტორიაზე აღმოჩენილი არტეფაქტების შესახებ.

**თეატრი**

ლაგოდეხის სახალხო დრამატული თეატრის დასმა და საბავშვო თეატრმა, მაისის თვიდან აღადგინა მუშაობა. საანგარიშო პერიოდში გაიმართა პრემიერა რ. ერისთავის პიესაზე დადგმული სპექტაკლი „იჭვიანი“. თოჯინების სახალხო თეატრის მიერ 23 საბავშვო ბაღში,ჩატარდა უფასოდ საბავშვო სპექტაკლები.

 **ბიბლიოთეკა**

საბიბლიოთეკო გაერთიანების ორგანიზებით საანგარიშო პერიოდში ჩატარდა, წიგნის ხმამაღალი კითხვის მსოფლიო დღეს, სოფ.ლელიანში „რევაზ ინანიშვილის 95 წლის იუბილე“. კართუბნის სასოფლო ბიბლიოთეკაში კი ვაჟა-ფშაველას 160 წლისადმი მიძღვნილი საიუბილეო საღამო, წიგნის ფესტივალი**.** ოთხ სასოფლო ბიბლიოთეკას მკითხველის მოთხოვნით განუახლდა წიგნების ბაზა.

**კულტურა**

პირველად ქ. ლაგოდეხში კინოთეატრ „სინემა“-ს მიმდებარე ტერიტორიაზე გაიხსნა, ლაგოდეხის დრამატული და თოჯინების სახალხო თეატრების მსახიობისა და რეჟისორის, გივი ჯიბლაძის ვარსკვლავი. საანგარიშო პერიოდში გაიხსნა, ასევე, ქორეოგრაფი - ამირან არჩვაძის სახელობის ვარსკვლავი.

პროექტი „ლაგოდეხის ცის ქვეშ“ ფარგლებში, ივნისი/ივლისის თვეში საბავშვო გასართობი პროგრამები გაიმართა - შაბათ-კვირას „რანის“ მოედანზე, კვირაში ერთი დღე კი მუნიციპალიტეტის სხვადასხვა ადმინისტრაციულ ერთეულში.

კულტურის სფეროში განხორციელდა შემდეგი ღონისძიებები:, 1 ივნისს - ბავშვთა დაცვის დღე, „ნაყინის ფესტივალი“, „მეგობრობის ფესტივალი“.

**სპორტი**

მუნიციპალიტეტში სპორტის მიმართულებით ფუნქციონირებს ფეხბურთის, კალათბურთის, ფრენბურთისა და ხელბურთის, როგორც გოგონების ასევე ვაჟების გუნდი. ასევე, ქართული ჭიდაობის, ძიუდოს, კრივის, სამბოს, ბოქსის, ჭადრაკის წრეები, სადაც დაკავებულია 600-მდე ახალგაზრდა.

ქვეყანაში შექმნილი ეპიდსიტუაციიდან გამომდინარე, საანგარიშო პერიოდში სრულად ვერ განხორციელდა სპორტული ღონისძიებების ჩატარება. თუმცა ჯანდაცვის რეკომენდაციების სრული დაცვით სამსახურმა ჩაატარა შემდეგი სპორტული ღონისძიებები: სოფელ აფენში არჩილ კაციტაძის ხსოვნისადმი მიძღვნილი ტურნირი მინი ფეხბურთში. ევროპის სპორტული კვირეულის ფარგლებში „სპორტის საერთაშორისო დღე“, „რანი“-ს მოედანსა და სპორტ დარბაზში მინი ფეხბურთისა და ფრენბურთში შეჯიბრებები. სოფელ ბაისუბანში „მუნიციპალური საფეხბურთო ფესტივალი“, „მოყვარულთა თასი 2021“, გიორგი ტალახაძის და არჩილ კაციტაძის ხსოვნისადმი მიძღვნილი ტურნირი. ღონისძიებებში გამარჯვებული სპორტსმენები სამსახურის მიერ დაჯილდოვდნენ მედლებით, საპატიო სიგელებით და თასებით.

**ა(ა)იპ „ლაგოდეხის სერვის ცენტრი“**

საანგარიშო პერიოდში ორგანიზაცია ყოველდღიურად შემუშავებული გრაფიკის მიხედვით აწარმოებს მუნიციპალიტეტის ტერიტორიაზე საყოფაცხოვრებო და მყარი ნარჩენის გატანას, იგვება და სუფთავედება ქალაქის ქუჩები და სკვერები. სისტემატურად მიმდინარეობს სასაფლაოების მოვლა-პატრონობა, ითიბება და იწამლება ბალახი, ბალახ საწინააღმდეგო ჰერბიციდებით, იწმინდება ეკალ-ბარდისგან და სუფთავდება საყოფაცხოვრებო ნარჩენისგან. სკვერებსა და პარკებში დაირგო ცოცხალი ყვავილები შეთეთრდა ხეები.

მუნიციპალიტეტის ტერიტორიაზე ყოველდღიურად სუფთავდება მაგისტრალების გზების გვერდულები.

მუნიციპალიტეტის სხვადასხვა თემში მოძველებული გარე განათების სისტემა, ახალი, ლედ ტიპის (50 ვატ.-500 ც. და 100 ვატ.-240 ც.) სანათებით შეიცვალა. ეტაპობრივად მიმდინარეობს დაზიანებული და გადამწვარი სანათების შეკეთება/შეცვლა.

მუნიციპალიტეტის ტერიტორიაზე განლაგებულია სულ 555 ნაგავშემკრები კონტეინერი. საანგარიშო პერიოდში ,,სერვის ცენტრი“-ს მიერ შეძენილ იქნა 50 ცალი ურნა, რომელიც საჭიროების მიხედვით განლაგდება.

ორგანიზაციის მიერ მიმდინარეობს, არსებული სასმელი წყლის სისტემების მოვლა-პატრონობა, დაზიანებული მილების შეცვლა, მაგისტრალის შეკეთება - მოწყობა (ჩატარდა 26 სამუშაო). ეტაპობრივად სუფთავდება სასმელი წყლის სათავეები, ეწყობა სარეგულაციო ჭები, ყოველდღიურად ხდება მაგისტრალის დარეგულირება.

სხვადასხვა ადმინისტრაციულ ერთეულში, გაიჭრა სანიაღვრე არხები (54 სამუშაო). არსებული არხები გაიწმინდა ეკალ-ბარდისა და ნაშალისგან, ასევე, დასუფთავდა და გაიწმინდა მილხიდები (32 სამუშაო), საჭიროებისამებრ ხორციელდება შიდა სასოფლო გზების მოხრეშვა, მოსწორება, ხევებში ნაპირსამაგრი და გაწმენდითი სამუშაოები (8 სამუშაო).

ორგანიზაცია სისტემატიურად ეხმარება სტიქიის პერიოდში დაზარალებულ მოსახლეობას.

მიმდინარეობს დაზიანებული ხეების ჭრა-ვარჯის ფორმირება (15 სამუშაო).

ხელმოწერა -------------------------